கேள்வி: முகம்மதி பேகம் - சுயசரிதை பற்றி தகவல் சொல்.
பதில்: முஹம்மதி பேகம் 1878 மே 22 அன்று பஞ்சாபின் ஷாபூர் (பாகிஸ்தான்) பிறந்தார். இவர் திருக்குர்ஆன் மனப்பாடம் செய்தார். தனது சகோதரர்களுடன் உருதுயைக் கற்றுக்கொண்டார். மேலும் 1886இல் திருமணமான பிறகு தனது சகோதரியுடன் தொடர்பில் இருக்க கடிதங்களை எழுதவும் கற்றுக்கொண்டார். 1897ஆம் ஆண்டில், இவர் இசுலாமிய அறிஞரும் தாருல் உலூம் தேவ்பந்த் முன்னாள் மாணவருமான சையித் மும்தாஜ் அலி தேவ்பந்த் என்பவரை மணந்தார். 1898இல், தம்பதியினர் ''தெஹ்ஸீப்-இ-நிஸ்வான்'' என்ற பெண்களுக்காக வாராந்திர பத்திரிகையைத் தொடங்கினர். இது இசுலாத்தில் பெண்கள் உரிமைகள் குறித்த முன்னோடிப் படைப்புகளில் ஒன்றாகக் கருதப்படுகிறது. இவர் 1908இல் தான் இறக்கும் வரை பத்திரிகையைத் தொடர்ந்து நடத்தி வந்தார். உருது பத்திரிகையை வெளியிட்ட முதல் பெண்மணியாக முஹம்மதி பேகம் காணப்படுகிறார்.